《次韵徐容斋赠丘通甫》
元代·方回

绝如山谷赠初君，奇绝新诗妙绝文。
斥逐三彭精异术，破除二竖奏元勋。
千茎白雪难重少，一匕玄霜幸见分。
可惜向来缺参请，按摩搬运漫辛勤。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。